INS CENDRASSOS – FIGUERES LITERATURA CATALANA 2n BATXILLERAT Jordi Mascarella

Exercicis de comentari sobre *Aigües encantades* (a lliurar la primera setmana de classe de gener):

1. Pàgines 131-133. Comentari del passatge des de l’acotació (p. 131) fins a la segona intervenció d’Amat (p. 133). Redacteu un text que respongui com a mínim a les qüestions següents:
	1. Situació del passatge dins del conjunt de l’obra.
	2. Personatges que hi intervenen: característiques generals i situació dins l’escena.
	3. Com és el ritme de la representació d’aquest diàleg? Quins elements verbals creen aquest efecte?
	4. El moviment escènic. Què demanen les acotacions als actors i a les actrius?
	5. Idees bàsiques i conflictes que hi apareixen.
2. Compareu les tirades monologals del Foraster de les pàgines 102, 103 i 104 amb les del Mossèn de les pàgines 107, 108 i 109.
	1. A qui s’adreça el Foraster? Com ho fa?
	2. En essència, què proposa?
	3. Com justifica la seva proposta? En què es basa?
	4. A qui s’adreça el Mossèn?
	5. Veu que existeixi cap problema?
	6. Com es resol aquest episodi? Passa un miracle?
	7. Com creus que respon el públic davant aquest episodi?
	8. Et recorda algun episodi d’*Un enemic del poble*? Què té de semblant i de diferent?